কুম্ভে ‘বিভ্রান্তিকর পোস্ট’, ১৪০ টি সোশ্যাল মিডিয়া হ্যান্ডেলের বিরুদ্ধে কড়া পদক্ষেপ যোগী রাজ্যে

প্রয়াগরাজ: আগামী ২৬ ফেব্রুয়ারি (26 February) শেষ হচ্ছে মহাকুম্ভ (Mahakumbh) পর্ব। শিবরাত্রিকে (Shivratri) কেন্দ্র করে আরও কড়া পদক্ষেপ নিচ্ছে প্রশাসন। ইতিমধ্যেই ৬২ কোটি পুণ্যার্থীর (Devotees) সংখ্যা ছাড়িয়ে গেছে।

শিবরাত্রিকে কেন্দ্র করে প্রচুর ভক্ত সমাগম হবে বলেই মনে করছে। দীর্ঘ একমাস ধরে চলা কুম্ভকে ঘিরে নানা ধরনের অপ্রীতিকর ঘটনা ঘটেছে। মহিলাদের স্নানের ভিডিয়ো ইতিমধ্যেই ভাইরাল হয়েছে।

এবার মোট ১৪০টি সোশ্যাল মিডিয়া হ্যান্ডেলের বিরুদ্ধে কড়া পদক্ষেপ নিল যোগী প্রশাসন (Yogi Government)। রুজু করা হয়েছে ১৩টি মামলা। ‘ভুল তথ্য’ ছড়িয়ে বিভ্রান্তি ছড়ানোর অভিযোগে এই পদক্ষেপ করা হয়েছে বলে জানিয়েছেন উত্তরপ্রদেশ পুলিশের ডিআইজি বৈভব কৃষ্ণ (Uttar Pradesh Police DIG Vaibhav Krishna)

।

আরও পড়ুন: ‘ওয়েনাড়ের ভূমিধসে স্বজনহারানো মানুষের জন্য ত্রাণের আবেদন, মোদিকে চিঠি প্রিয়াঙ্কার

ডিআইজি জানিয়েছে, ‘ভুল তথ্য ছড়িয়ে একশ্রেণির মানুষ কুম্ভে বিশৃঙ্খলা ঘটাতে চেয়েছে। কিন্তু তার পরেও এত এত পুণ্যার্থীর আসা কুম্ভ সফল হয়েছে। বিভ্রান্তি ছড়ানোর জন্য কী কী পদক্ষেপ করা হয়েছে, তা নিয়ে বিস্তারিত কিছু জানানো হয়নি।

উত্তরপ্রদেশ পুলিশ জানিয়েছে, ২৬ ফেব্রুয়ারি শিবরাত্রি। বিপুল সংখ্যক ভক্ত আসবে বলেই আশা করছে প্রশাসন। কুম্ভে ভিড় হবে, তাই প্রয়োজনীয় ব্যবস্থা করা হয়েছে। কুম্ভমেলার আশপাশে কোথাও যাতে যানজট তৈরি না হয়, তা নিশ্চিত করতেও পদক্ষেপ করা হচ্ছে। উল্লেখযোগ্যভাবে নিরাপত্তা বাড়ানো হচ্ছে। ৩৫০ জনেরও বেশি কর্মী মোতায়েন করা হয়েছে। যাত্রীদের ভিড় দক্ষতার সঙ্গে নিয়ন্ত্রণ করার জন্য ব্যারিকেড করা এবং প্ল্যাটফর্মের ধারণক্ষমতা অনুসারে যাতে একটি নির্দিষ্ট হোল্ডিং এরিয়া স্থাপন করা হয়েছে। যাত্রীদের সুবিধার জন্য ট্রেনের সময় ঘোষণা করা হচ্ছে।

দেখুন অন্য খবর: